శ్రీరామనవమి
శ్రీరాముడు వసంత ఋతువులో చైత్ర శుద్ధ నవమి, గురువారము నాడు పునర్వసు నక్షత్రపు కర్కాటక లగ్నంలో సరిగ్గా అభిజిత్ ముహూర్తంలో అంటే మధ్యాహ్మం 12 గంటల వేళలో త్రేతాయుగంలో జన్మించాడు. ఆ మహనీయుని జన్మ దినమును ప్రజలు పండుగగా జరుపుకుంటారు. పదునాలుగు సంవత్సరములు అరణ్యవాసము, రావణ సంహారము తరువాత శ్రీరాముడు సీతాసమేతంగా అయోధ్యలో పట్టాభిషిక్తుడైనాడు. ఈ శుభ సంఘటన కూడా చైత్ర శుద్ధ నవమి నాడే జరిగినదని ప్రజల విశ్వాసము. శ్రీ సీతారాముల కళ్యాణం కూడా ఈరోజునే జరిగింది. ఈ చైత్ర శుద్ధ నవమి నాడు తెలంగాణాలో గల భద్రాచలమందు సీతారామ కళ్యాణ ఉత్సవాన్ని వైభవోపేతంగా జరుపుతారు.
కోదండ రాముడు (సినిమా)
రాముడు (జె. డి. చక్రవర్తి) అరకు లోయలో ఒక టూరిస్టు గైడు. అతను నగరంలో పుట్టి పెరిగిన మౌనిక (రంభ) అనే అమ్మాయిని ప్రేమిస్తాడు. మౌనికకు ప్రేమ మీద అంతగా నమ్మకం ఉండదు. అదే అభిప్రాయంతో రాముడు కూడా తన ప్రేమగా నటిస్తున్నాడనుకుని అతన్ని తన అవసరాలకు వాడుకుంటూ ఉంటుంది. కానీ అతన్ని తనను ప్రేమించేలా చేసుకుని చివరకు అతను రాముడు తన పెద్దమ్మ (నిర్మలమ్మ) నేసిన పట్టు చీరను బహుమతిగా ఇస్తూ తన ప్రేమను వ్యక్తపరచబోతే అతన్ని ఘోరంగా అవమానిస్తుంది. దాంతో కోపగించుకున్న రాముడు ఎలాగైనా ఆమెను తన కాళ్ళదగ్గరికి వచ్చేలా చేసుకుంటానని శపథం చేస్తాడు.